CELEX: 31990D0497
Language: el
Date: 1990-09-24 00:00:00
Title: 90/497/ΕΟΚ: Απόφαση του Συμβουλίου της 24ης Σεπτεμβρίου 1990 για την εξουσιοδότηση του Ηνωμένου Βασιλείου να εφαρμόσει ένα προαιρετικό μέτρο κατά παρέκκλιση του άρθρου 17 της έκτης οδηγίας ( 77/388/ΕΟΚ ) περί εναρμονίσεως των νομοθεσιών των κρατών μελών σχετικά με το φόρο κύκλου εργασιών

Avis juridique important

|

31990D0497

90/497/ΕΟΚ: Απόφαση του Συμβουλίου της 24ης Σεπτεμβρίου 1990 για την εξουσιοδότηση του Ηνωμένου Βασιλείου να εφαρμόσει ένα προαιρετικό μέτρο κατά παρέκκλιση του άρθρου 17 της έκτης οδηγίας ( 77/388/ΕΟΚ ) περί εναρμονίσεως των νομοθεσιών των κρατών μελών σχετικά με το φόρο κύκλου εργασιών  

Επίσημη Εφημερίδα αριθ. L 276 της 06/10/1990 σ. 0045 - 0045

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 24ης Σεπτεμβρίου 1990  για την εξουσιοδότηση του Ηνωμένου Βασιλείου να εφαρμόσει ένα προαιρετικό μέτρο κατά παρέκκλιση του άρθρου 17 της έκτης οδηγίας (77/388/ΕΟΚ) περί εναρμονίσεως των νομοθεσιών των κρατών μελών σχετικά με το φόρο κύκλου εργασιών  (90/497/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την έκτη οδηγία (77/388/ΕΟΚ) του Συμβουλίου της 17ης Μαΐου 1977 για την εναρμόνιση των νομοθεσιών των κρατών μελών σχετικά με το φόρο κύκλου εργασιών - κοινό σύστημα φόρου προστιθέμενης αξίας: ομοιόμορφη φορολογική βάση (1), που στο εξής αποκαλείται «έκτη οδηγία», και ιδίως το άρθρο 27,  την πρόταση της Επιτροπής,  Εκτιμώντας:  ότι, δυνάμει του άρθρου 27 παράγραφος 1 της έκτης οδηγίας, το Συμβούλιο αποφασίζοντας ομόφωνα επί προτάσεως της Επιτροπής, μπορεί να επιτρέψει σε οποιοδήποτε κράτος μέλος να εισαγάγει ειδικά μέτρα κατά παρέκκλιση των διατάξεων της έκτης οδηγίας, ώστε να απλοποιηθεί η είσπραξη του φόρου ή να αποφευχθούν ορισμένες μορφές φορολογικής απάτης ή φοροδιαφυγής·  ότι, με την απόφαση 87/400/ΕΟΚ (2), έχει επιτραπεί στο Ηνωμένο Βασίλειο, σύμφωνα με τη διαδικασία που προβλέπεται στο άρθρο 27 παράγραφοι 1, 2, 3 και 4 της έκτης οδηγίας, η μέχρι τις 30 Σεπτεμβρίου 1990 εφαρμογή ενός μέτρου κατά παρέκκλιση του άρθρου 17 παράγραφος 1 της έκτης οδηγίας·  ότι το Ηνωμένο Βασίλειο, με την από 21 Μαΐου 1990 επιστολή του που πρωτοκολλήθηκε στην Επιτροπή στις 28 Μαΐου 1990, ζήτησε την παράταση του εν λόγω μέτρου παρεκκλίσεως μέχρι τις 31 Δεκεμβρίου 1992·  ότι το εν λόγω μέτρο παρεκκλίσεως εντάσσεται σε ένα σύστημα προαιρετικής φορολογίας υπέρ των επιχειρήσεων των οποίων ο ετήσιος κύκλος εργασιών είναι μικρότερος από 300 000 λίρες, βάσει του άρθρου 10 παράγραφος 2 τρίτο εδάφιο της έκτης οδηγίας, που δίνει τη δυνατότητα να μην καταβληθεί φόρος παρά μόνον κατά την είσπραξη του τιμήματος·  ότι το Ηνωμένο Βασίλειο επιθυμεί να αυξήσει το κατώτατο όριο του κύκλου εργασιών από 250 000 λίρες σε 300 000 λίρες ώστε να ληφθεί υπόψη ο πληθωρισμός·  ότι το αίτημα αυτό μπορεί να γίνει δεκτό, λαμβανομένου υπόψη τόσο του περιορισμένου αριθμού των επιχειρήσεων που έχουν επιλέξει το απλοποιημένο αυτό σύστημα όσο και της περιορισμένης διάρκειας της παρούσης παράτασης,  ότι το εν λόγω μέτρο παρεκκλίσεως δεν έχει αρνητικές επιπτώσεις επί των ιδίων πόρων των Ευρωπαϊκών Κοινοτήτων που προέρχονται από το φόρο επί της προστιθέμενης αξίας,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Κατά παρέκκλιση του άρθρου 17 παράγραφος 1 της έκτης οδηγίας, επιτρέπεται στο Ηνωμένο Βασίλειο να χορηγήσει στις επιχειρήσεις των οποίων ο ετήσιος κύκλος εργασιών είναι μικρότερος των 300 000 λιρών, σε προαιρετική βάση και μέχρι τις 31 Δεκεμβρίου 1992, τη μετάθεση του δικαιώματος προς έκπτωση του φόρου μέχρι της στιγμής που ο φόρος αυτός καταβάλλεται στον προμηθευτή.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Βρυξέλλες, 24 Σεπτεμβρίου 1990.  Για το Συμβούλιο  Ο Πρόεδρος  V. SACCOMANDI  (1) ΕΕ αριθ. L 145 της 13. 6. 1977, σ. 1.  (2) ΕΕ αριθ. L 213 της 4. 8. 1987, σ. 40.